Diari Oficial de la Generalitat Valenciana


Sumari del DOGV 9377, del 07-07-2022 (2022/6248)

RESOLUCIÓ de 23 de juny de 2022, de la directora general del Canvi Climàtic, per la qual es concedeixen ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici 2022.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6248


Data del document
:   23-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 23 de juny de 2022, de la directora general del Canvi Climàtic, per la qual es concedeixen ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici 2022. [2022/6248]  
Vistes les sol·licituds d'ajudes per a potenciar actuacions de lluita contra el canvi climàtic, durant l'exercici 2022, presentades pels ajuntaments de la Comunitat Valenciana i de conformitat amb el següent:  
  
Primer. Vista la Resolució de 16 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes als municipis de la Comunitat Valenciana per a potenciar projectes de lluita contra el canvi climàtic, per a l'exercici de 2022, d'acord amb les bases reguladores aprovades per l'Ordre 6/2020, de 4 de març, de la Conselleria d'Agricultura, Desenvolupament Rural, Emergència Climàtica i Transició Ecològica.  
Segon. Vistos l'informe de l'instructor del procediment i la proposta de concessió efectuada per la Comissió de Valoració en data 6 de maig de 2022, es dicta la proposta de resolució provisional de concessió d'ajudes el dia 9 de maig i es notifica als ajuntaments interessats.  
  
Tercer. Vistes les al·legacions que presenten els sol·licitants a la resolució provisional de concessió i valorades per la Comissió de Valoració en la seua sessió de data 1 de juny de 2022, amb el resultat següent:  
  
  
  
Per tot això, d'acord amb la valoració efectuada i vista la proposta del cap de servei de Coordinació de Polítiques de Canvi Climàtic, en l'exercici de la competència atribuïda en la base desena de l'Ordre 6/2020, de 4 de març, de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Primer  
Concedir als ajuntaments de la Comunitat Valenciana les ajudes per a potenciar projectes de lluita contra el canvi climàtic, per a l'exercici 2022, als sol·licitants que s'indiquen en l'annex I, en la quantia individual que en aquest s'indica, per un import total de 2.500.000,00 ?, amb càrrec al crèdit de la línia S8659, del capítol VII, programa pressupostari 442.60, Canvi climàtic, aplicació 28.55.70.9541.673.22.3, dels pressupostos de la Generalitat per a l'exercici 2022.  
  
  
Segon  
Desestimar les sol·licituds dels ajuntaments que s'indiquen en l'annex II per insuficiència de la consignació pressupostària, els quals quedaran en llista de reserva perquè en el cas que es produïren renúncies o revocacions de les subvencions concedides es pogueren fer atorgaments segons aquesta llista de reserva.  
  
Tercer  
Desestimar les sol·licituds d'ajudes presentades pels ajuntaments indicats en l'annex III per les causes que s'hi especifiquen.  
  
Quart  
La justificació de la despesa i del compliment de les condicions de la concessió de la subvenció haurà de ser acreditat pels beneficiaris en els termes de la base onzena de l'Ordre 6/2020, de 4 de març, de la Conselleria d'Agricultura, Desenvolupament Rural, Emergència Climàtica i Transició Ecològica, dins del termini establit en la convocatòria.  
  
Contra aquesta resolució, que posa fi a la via administrativa, es podrà interposar, en el termini d'un mes, un recurs potestatiu de reposició davant l'òrgan que va dictar la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 23 de juny de 2022.- La directora general del Canvi Climàtic: Celsa Monrós Barahonda.